CELEX: 32019R1391
Language: et
Date: 2019-09-06 00:00:00
Title: Komisjoni rakendusmäärus (EL) 2019/1391, 6. september 2019, millega muudetakse määrust (EÜ) nr 1218/1999 teatavate kaupade klassifitseerimise kohta kombineeritud nomenklatuuris ja tunnistatakse kehtetuks rakendusmäärus (EL) nr 670/2013

10.9.2019   
               
               
                  ET
               
               
                  Euroopa Liidu Teataja
               
               
                  L 233/1
               
            
         KOMISJONI RAKENDUSMÄÄRUS (EL) 2019/1391,
         6. september 2019,
         millega muudetakse määrust (EÜ) nr 1218/1999 teatavate kaupade klassifitseerimise kohta kombineeritud nomenklatuuris ja tunnistatakse kehtetuks rakendusmäärus (EL) nr 670/2013
         EUROOPA KOMISJON,
         võttes arvesse Euroopa Liidu toimimise lepingut,
         võttes arvesse Euroopa Parlamendi ja nõukogu 9. oktoobri 2013. aasta määrust (EL) nr 952/2013, millega kehtestatakse liidu tolliseadustik, (1) eriti selle artikli 57 lõiget 4 ja artikli 58 lõiget 2,
         ning arvestades järgmist:
         
                     (1)
                  
                  
                     Komisjoni määrusega (EÜ) nr 1218/1999 (2) on aiavarikatus mõõtmetega 3×3 m, mis koosneb tihedast riidekattest (100 % puuvill) ning mille juurde kuuluvad raamistiku moodustavad metallvarvad ja pingutusseadmed, mille abil toode kinnitatakse maa külge, klassifitseeritud CN-koodi 6306 91 00 alla kui muu matkatarve, kuna toote kõik neli külge on avatud. Kõnealuse tootekategooria CN-kood on muutunud harmoneeritud süsteemi ja kombineeritud nomenklatuuri koodide muutmise tõttu ning määrust (EÜ) nr 1218/1999 on muudetud rakendusmäärusega (EL) nr 441/2013, (3) et märkida uus CN-kood 6306 90 00. Rakendusmäärusega (EL) nr 670/2013 (4) klassifitseeris komisjon toote, mis on oma peamiste omaduste poolest ette nähtud väljas kasutatavaks varikatuseks, kuid esitatakse tollile ilma raami, postide või lisanditeta, CN-koodi 6306 90 00 alla kuuluvaks muuks matkatarbeks, kuna sellel puuduvad külgseinad, mis võimaldaksid moodustada suletud ruumi.
                  
               
                     (2)
                  
                  
                     Septembris 2018 toimunud 62. istungil kiitis Maailma Tolliorganisatsiooni (WCO) harmoneeritud süsteemi komitee (HS-komitee) heaks klassifitseerimise arvamuse 6306.22/1, millega klassifitseeritakse toode nimetusega „ajutine aiapaviljon“, mõõtmetega umbes 3 × 3 × 2,50 m, mis koosneb terastorudest raamist, ühendusdetailidest ja plastjalgadest ning kattepresendist, mis moodustab nelja püsttala katva katuse. Aiapaviljon on avatud neljas suunas ja see ei ole kindlalt maa külge kinnitatud. See klassifitseeriti HSi alamrubriiki 6306 22, mis vastab CN-koodile 6306 22 00.
                  
               
                     (3)
                  
                  
                     Kuna toote omadused on samasuguseid kui määruses (EÜ) nr 1218/1999 ja rakendusmääruses (EL) nr 670/2013 kirjeldatud toodete omadused või neile väga sarnased, ei ole nimetatud määruste lisas esitatud toodete tariifne klassifitseerimine kooskõlas Maailma Tolliorganisatsiooni HS-komitee arvamusega 6306.22/1.
                  
               
                     (4)
                  
                  
                     Liit on nõukogu otsuse 87/369/EMÜ (5) alusel lepinguosaline Tollikoostöö Nõukogu (tuntud ka kui „Maailma Tolliorganisatsioon“ ja „WCO“) koostatud rahvusvahelises kaupade kirjeldamise ja kodeerimise harmoneeritud süsteemi konventsioonis (tuntud kui „harmoneeritud süsteem“ ja „HS“). HS-komitee esitatud klassifitseerimisalased arvamused on põhimõtteliselt liidu tariifsete meetmete suunised.
                  
               
                     (5)
                  
                  
                     Selleks et tagada harmoneeritud süsteemi ühetaoline tõlgendamine ja kohaldamine rahvusvahelisel tasandil ning võttes arvesse, et HS-komitee otsus vastab HSi alamrubriigi 6306 22 sõnastusele, peaks liit kohaldama WCO HS-komitee klassifitseerimise arvamust 6306.22/1.
                  
               
                     (6)
                  
                  
                     Määruse (EÜ) nr 1218/1999 muutmise ja rakendusmääruse (EL) nr 670/2013 kehtetuks tunnistamise õiguslik alus ja vastuvõtmise kord on samad. Seepärast on asjakohane võtta nende eesmärkide saavutamiseks vastu ühtne õigusakt.
                  
               
                     (7)
                  
                  
                     Seepärast tuleks määrust (EÜ) nr 1218/1999 vastavalt muuta.
                  
               
                     (8)
                  
                  
                     Komisjoni rakendusmäärus (EL) nr 670/2013 tuleks tunnistada kehtetuks.
                  
               
                     (9)
                  
                  
                     Käesoleva määrusega ette nähtud meetmed on kooskõlas tolliseadustiku komitee arvamusega,
                  
               ON VASTU VÕTNUD KÄESOLEVA MÄÄRUSE:
         
            Artikkel 1
            Määruse (EÜ) nr 1218/1999 lisast jäetakse välja tabeli punktile 6 vastav rida.
         
         
            Artikkel 2
            Rakendusmäärus (EL) nr 670/2013 tunnistatakse kehtetuks.
         
         
            Artikkel 3
            Käesolev määrus jõustub kahekümnendal päeval pärast selle avaldamist Euroopa Liidu Teatajas.
         
         
            Käesolev määrus on tervikuna siduv ja vahetult kohaldatav kõikides liikmesriikides.
            Brüssel, 6. september 2019
            
               
                  Komisjoni nimel
               
               
                  presidendi eest
               
               
                  maksunduse ja tolliliidu peadirektoraadi
               
               
                  peadirektor
               
               Stephen QUEST
            
         
         
            (1)  ELT L 269, 10.10.2013, lk 1.
         
            (2)  Komisjoni 14. juuni 1999. aasta määrus (EÜ) nr 1218/1999 teatavate kaupade klassifitseerimise kohta kombineeritud nomenklatuuris (EÜT L 148, 15.6.1999, lk 9).
         
            (3)  Komisjoni 7. mai 2013. aasta rakendusmäärus (EL) nr 441/2013, millega muudetakse või tunnistatakse kehtetuks teatavad määrused kaupade klassifitseerimise kohta kombineeritud nomenklatuuris (ELT L 130, 15.5.2013, lk 1).
         
            (4)  Komisjoni 9. juuli 2013. aasta rakendusmäärus (EL) nr 670/2013 teatavate kaupade klassifitseerimise kohta kombineeritud nomenklatuuris (ELT L 193, 16.7.2013, lk 2).
         
            (5)  Nõukogu 7. aprilli 1987. aasta otsus 87/369/EMÜ rahvusvahelise kaupade kirjeldamise ja kodeerimise harmoneeritud süsteemi konventsiooni ja selle muutmisprotokolli sõlmimise kohta (EÜT L 198, 20.7.1987, lk 1).